Ġenituri li qegħdin jaħdmu jew qegħdin jistudjaw se jkun qegħidn jibbenifikaw minn servizz ta’ childcare b’xejn fiċ-ċentri kollha għall-ħarsien ta’ tfal f’pajjiżna. Waqt konferenza tal-aħbarijiet li saret illum f’nofsinhar, il-Minsitru tal-Edukazzjoni u x-Xogħol Evarist Bartolo qal li l-iskema se tkun qed tibda fl-1 ta’ April li ġej. Il-Ministru qal li l-maġġoranza kbira taċ-ċentri għall-ħarsien tat-tfal se jkunu qegħdin jieħdu sehem f’din l-iskema. Huwa spjega wkoll li l-ġenituri se jkunu qegħdin jingħataw ammont ta’ sigħat f’childcare daqs l-ammont li jaħdmu u siegħa addizzjoni kuljum għal kull jum li jaħdmu. Apparti dan, se jkunu qegħdin jingħataw ukoll l-ekwivalenti ta’ 10% ta’ childcare fuq dan l-ammont ta’ sigħat biex tkun assigurata l-flessibilità. Il-Ministru Bartolo ħabbar ukoll li l-istudenti li qegħdin jistudjaw fuq bażi-part se jkunu qegħdin jibbenfikaw minn 20 siegħa ta’ childcare b’xejn, waqt li l-istudenti full-time se jibbenfikaw minn 40 siegħa. L-applikazjonjiet se jkunu jistgħu jinġabru u jiġu sottomessi fiċ-ċentri għall-ħarsien tat-tfal.  Il-Ministru spjega li din l-iskema tibqa’ għaddeja u mhemm l-ebda data tal-għeluq. Madankollu l-ġenituri huma mħeġġa li japplikaw fl-iqsar żmien possibbli. Child Care